פרנק הרלי

ג'יימס פרנסיס "פרנק" הרלי (באנגלית: James Francis "Frank" Hurley; 15 באוקטובר 1885 – 16 בינואר 1962) היה צלם והרפתקן אוסטרלי. הוא השתתף בכמה משלחות לאנטארקטיקה כולל המשלחת הטראנס-אנטארקטית האימפריאלית ושירת כצלם רשמי בצבא אוסטרליה במלחמת העולם הראשונה והשנייה. 

סגנונו האמנותי הפיק מספר רב של תמונות ראויות להיזכר, אבל ביום סצינות, צירופים ותמרוני צילום הנחילו לו ביקורת בטענה, שהם מפחיתים מערכה התיעודי של יצירתו.

== ביוגרפיה ==
הרלי היה השלישי בחמישה ילדים וגדל בפרבר של סידני, אוסטרליה. בגיל 13 ברח מהבית, עבד במפעל פלדה וכעבור שנתיים חזר הביתה ללמוד בבית הספר הטכני המקומי ולשמוע הרצאות מדעיות באוניברסיטת סידני. בגיל 17 קנה את המצלמה הראשונה שלו, מצלמת בראוני בוקס של קודאק במחיר 15 שילינג, שאותם פרע בתשלומים של שילינג בשבוע. הוא למד צילום בכוחות עצמו וכבש לו מקום בתעשיית הגלויות, שם עשה לו שם הודות למצבי הסכנה שבהם הציב את עצמו כדי להשיג תמונות מדהימות, שכללו עמידה אל מול רכבת מתקרבת כדי להנציח אותה על סרט הצילום.

בשנת 1908, בהיותו בן 25, נודע להרלי שחוקר הארצות האוסטרלי דאגלס מוסון מתכנן משלחת מחקר לאנטארקטיקה; חבר משכונת מגוריו של הרלי, הנרי מאלארד, שניגש גם הוא לריאיון עם מוסון, המליץ על הרלי לתפקיד הצלם הרשמי של המשלחת האוסטרלית לאנטארקטיקה של מוסון. הרלי מספר בביוגרפיה שלו איך תפס את מוסון בדרכם לראיון שלהם ברכבת וניצל את ההזדמנות לשכנע אותו לתת לו את התפקיד. מוסון השתכנע. מאלארד, בעל זיכיון מקומי של קודאק, שהרלי היה חייב לו כספים, סיפק ציוד צילום למשלחת, שיצאה לדרכה בשנת 1911 וחזרה בשנת 1914.

לאחר שובו ממשלחת מוסון, יצא הרלי אל אזור נידח ושומם באוסטרליה, שם הביא לו שליח אבוריג'יני מברק ובו הזמנה מסר ארנסט שקלטון, להצטרף אליו כצלם הרשמי של משלחתו. המשלחת הטראנס-אנטארקטית האימפריאלית, שיצאה לדרך בשנת 1914 ולא שבה עד אוגוסט 1916, לאחר תלאות שונות ומשונות; הרלי היה חלוץ בהפקת מספר רב של תמונות צבע של המשלחת, תוך שימוש בתהליך פאג'ט של צילום בצבעים, שהיה פופולרי בשנים ההן. בהמשך אסף את התיעוד שצבר ובשנת 1919 יצר את הסרט התיעודי "דרום". סרטי הצילום שלו שימשו גם בסרט ה-IMAX משנת 2001, "ההרפתקה האנטארקטית של שקלטון".

באוגוסט 1917 הצטרף הרלי לצבא האוסטרלי<ref></ref> (AIF) והגיע לחזית המערבית בצרפת ובלגיה, שם צילם את קרב איפר השלישי (Ypres)<ref name=":0"></ref>. קפיטן בין הכתב הרשמי של הצבא האוסטרלי בכח האנזא"ק<ref></ref> דרש אותנטיות צילום והרלי התעקש על איכות אותה השיג בשחזור (Reenactment) ובשימוש בפוטומונטאז'. עקב מחלוקת זו הועבר הרלי למזרח התיכון<ref></ref> על ידי גנרל בירדווד, המפקד הבריטי של כח האנזא"ק.

בנובמבר 1917<ref></ref> הגיע לארץ ישראל, וב 28 בדצמבר התמקם במפקדת הגנרל שובל ברחובות למשך שלושה חודשים<ref></ref>.

במהלכם גם ביים את הקרב על באר שבע ואת כניסת הפרשים לרחובות שהתרחשו לפני הגעתו. במרץ 1918 עזב את הצבא האוסטרלי, נסע לקהיר ומשם ללונדון להקים תערוכה שנפתחה בגלריית גרפטון במאי 1918<ref></ref>. 

מדצמבר 1920 ועד אוגוסט 1921 השתתף במשלחת למיצר טורס ולפפואה<ref></ref>. 

מספטמבר 1940 ועד 1943 השתתף כצלם רשמי של אוסטרליה במלחמת העולם השנייה כשבסיסו בקהיר. הגיע לצלם את הניצחון על האיטלקים בסידי בראני, את הקרב על ברדיה, המצור על טוברוק ושני קרבות אל עלמיין<ref></ref> 

==גלריית תמונות==
{| align=center
|<gallery widths="200px" heights="170px" perrow="4">
Endurance trapped in pack ice.jpg| האונייה אנדיורנס לכודה בקרח באנטארקטיקה
Chateau Wood Ypres 1917.jpg|חיילים אוסטרליים במלחמת העולם הראשונה ליד איפר בפלנדריה, 1917
RMS Strathaird.jpg| האונייה RMS Strathaird מתחת לגשר נמל סידני באוסטרליה, 1950
Cockatoo Island aerial view 1951.jpg|האי קואקטו בנמל סידני, 1951
</gallery>
|}

==לקריאה נוספת==
<div class="mw-content-ltr">
*Ennis, Helen. Frank Hurley's Antarctica. National Library Australia, 2010. 
</div>

==קישורים חיצוניים==

* 
<div class="mw-content-ltr">
* [http://nla.gov.au/nla.ms-ms883 Guide to the Papers of Frank Hurley, National Library of Australia – Note: the diaries in Series 1 have been digitised and accessible online]
* [https://web.archive.org/web/20070831201201/http://image.sl.nsw.gov.au/cgi-bin/ebindshow.pl?doc=on_26%2Fa090%3Bthumbs%3D1 Colour photographs by Frank Hurley from the Imperial Trans-Antarctic Expedition]
* [https://web.archive.org/web/20081008000530/http://www.nevasport.com/nevablogs/d/frank-hurley---una-leyenda-australiana---frank-hurley---an-australian-legend/988 "Frank Hurley: An Australian Legend"] (in Spanish)
* [http://www.awm.gov.au/people/222.asp AWM biography]
* [http://www.kodak.com/US/en/corp/features/endurance/ Kodak feature on Frank Hurley during his voyage with Ernest Shackleton aboard the Endurance]
* [https://web.archive.org/web/20070528032950/http://www.visitandlearn.co.uk/enduranceobituaries/hurley.asp Frank Hurley obit]
* [https://web.archive.org/web/20160910164932/http://frankhurley.org/ Frank Hurley website]
* [http://www.alistairscott.com/hurley/ Frank Hurley's most famous photograph]
* [http://colsearch.nfsa.afc.gov.au/nfsa/search/summary/summary.w3p;adv=yes;group=;groupequals=;page=0;parentid=;query=Number%3A355516%20|%20Number%3A352543%20|%20Number%3A354107%20|%20Number%3A355029%20|%20Number%3A567324%20|%20Number%3A567141%20|%20Number%3A503018%20|%20Number%3A351368%20|%20Number%3A353062;querytype=;resCount=10 Frank Hurley at the National Film and Sound Archive]
* [http://www.nma.gov.au/collections/frank_hurleys_movie_camera/ Frank Hurley's camera at the National Museum of Australia]
* [http://adbonline.anu.edu.au/biogs/A090408b.htm Hurley, James Francis (Frank) (1885–1962)], Australian Dictionary of Biography
</div>

==הערות שוליים==

קטגוריה:צלמים אוסטרלים
קטגוריה:אנטארקטיקה: מגלי היבשת
קטגוריה:מגלי ארצות אוסטרלים
קטגוריה:המשלחת הטראנס-אנטארקטית האימפריאלית

קטגוריה:הרפתקנים
קטגוריה:ילידי 1885
קטגוריה:נפטרים ב-1962